ભારતીયો અત્યારે આરામ અને શાંતિનું જીવન ગાળી રહ્યા છે એની પાછળ ભારત માતા માટે બલિદાન દેનારા શહિદો તેમજ બોર્ડર પર તહેનાત સપૂતોની વીરતા જવાબદાર છે. ઇતિહાસમાં એવા અનેક કિસ્સાઓ છે જેમાં સાધારણ લોકોએ પણ અસાધારણ કામ કર્યું છે અને ભુલાઈ ગયા છે. આવું જ એક નામ છે રણછોડભાઈ રબારીનું. તેમણે એકલાહાથે 1200 પાકિસ્તાની સૈનિકોને ધૂળ ચટાડી દીધી હતી. તેમના સન્માનમાં ગુજરાતના સુઈગાંમ આંતરરાષ્ટ્રીય સીમા ક્ષેત્રની એક બોર્ડર પોસ્ટને તેમનું નામ પણ આપવામાં આવ્યું છે. આ પોસ્ટ પર તેમની પ્રતિમા પણ લગાવવામાં આવી છે.